ໄທຢືນຢັນວ່າຈະສົ່ງຊາວມົ້ງກັບຄືນໄປລາວ ແລະ ອັດສູນ ບ້ານຫ້ວຍນ້ຳຂາວລົງໃຫ້ໄດ້ພາຍໃນທ້າຍປີນີ້
ທາງການໄທຢືນຢັນວ່າຈະສົ່ງຊາວມົ້ງກັບຄືນໄປລາວ ແລະ ອັດສູນບ້ານຫ້ວຍນ້ຳຂາວລົງໃຫ້ໄດ້ໃນທ້າຍປີນີ້
ທາງການໄທຢືນຢັນວ່າຈະດຳເນີນມາດ ຕະການໃນທຸກວິທີທາງເພື່ອຈະສົ່ງຊາວ ມົ້ງກັບຄືນໄປລາວແລະປິດສູນຮອງຮັບ ຊົ່ວຄາວບ້ານຫ້ວຍນ້ຳຂາວໃຫ້ໄດ້ພາຍໃນ ທ້າຍປີນີ້ ສ່ວນຄະນະຜູ້ຕາງໜ້າຂອງ ທາງກອງທັບລາວນັ້ນກໍໄດ້ເດີນທາງໄປ ພົບປະເຈລະຈາກັບບັນດາແກນນນຳຂອງຊາວມົ້ງຢູ່ບ້ານຫ້ວຍນ້ຳຂາວເປັນຄັ້ງທີສອງແລ້ວ ທ່ານພັນເອກ ປະສິດທິພົງ ມູນດີ ເສນາທິການໜ່ວຍສະເພາະກິດຂອງກອງທັບພາກທີ່ 3 ຂອງກອງທັບບົກໄທຊຶ່ງຮັບຜິດຊອບພື້ນທີ່ໃນສູນຮອງຮັບຊົ່ວຄາວບ້ານຫ້ວຍນ້ຳຂາວ ໃນເຂດອຳເພີເຂົາຄໍ້ຈັງຫວັດເພັດສະບູນທາງພາກເໜືອຕອນຫລ່າງຂອງປະເທດໄທໄດ້ໃຫ້ ການຢືນຢັນວ່າ ທ່ານກະສິດພິຣົມ ລັດຖະມົນຕີວ່າການຕ່າງປະເທດຂອງໄທຊຶ່ງໄດ້ເດີນ ທາງຢ້ຽມຢາມແລະກວດຢ້ຽມສູນຮອງຮັບຊົ່ວຄາວບ້ານຫ້ວຍນ້ຳຂາວເມື່ອບໍ່ນານມານີ້ ໄດ້ໃຫ້ນະໂຍບາຍແລະສັ່ງການໃຫ້ໜ່ວຍສະເພາະກິດດຳເນີນມາດຕະການຕາມຄວາມ ເໝາະສົມໃນທຸກວິທີ່ທາງເພື່ອຈະໄດ້ດຳເນີນການສົ່ງຊາວມົ້ງກັບຄືນໄປລາວໃຫ້ໄດ້ທັງ ຫມົດແລະກໍຈະໄດ້ທຳການປິດສູນຮອງຮັບຊົ່ວຄາວດັ່ງກ່າວໃຫ້ໄດ້ຢ່າງແທ້ຈິງໃຫ້ໄດ້ ພາຍໃນປີ 2009 ນີ້ ທ່ານພັນເອກປະສິດທິພົງ ຍັງບອກດ້ວຍວ່າການດີເນີນມາດຕະການເພື່ອເຮັດໃຫ້ສາ ມາດບັນລຸເປົ້າໝາຍດັ່ງກ່າວໄດ້ນັ້ນນັບເປັນການປະຕິບັດຕາມການຕົກລົງຮ່ວມກັນ ລະຫວ່າງທາງການໄທທີ່ໄດ້ຕົກລົງກັບທາງການລາວແລະກໍໄດ້ຕົກລົງການຄັກແນ່ ວ່າຈະຮ່ວມກັນດຳເນີນການສົ່ງແລະຮັບເອົາຊາວມົ້ງກັບຄືນໄປລາວໃຫ້ໄດ້ທັງໝົດພາຍ ໃນທ້າຍປີນີ້ ຍິ່ງໄປກວ່ານັ້ນທ່ານພັນເອດປະສິດທິພົງ ຍັງໄດ້ໃຫ້ການຍອມຮັບອີກດ້ວຍວ່າຖ້າ ຫາກຊາວມົ້ງຍັງຄົງບໍ່ພາການສະມັກ ໃຈເດີນທາງກັບຄືນໄປລາວໃນໄລຍະ ນີ້ຈົນເຖິງທ້າຍປີທາງການໄທກໍມີທາງ ທີ່ຈະປະຕິບັດເຫລືອຢູ່ພຽງທາງດຽວ ເທົ່ານັ້ນຊຶ່ງກໍຄືການປະຕິບັດຕາມກົດ ໝາຍວ່າດ້ວຍການເຂົ້າເມືອງຢ່າງຜິດ ກົດໝາຍຊຶ່ງກໍຈະເຮັດໃຫ້ທາງການໄທ ນັ້ນສາມາດດຳເນີນການສົ່ງຊາວມົ້ງກັບ ຄືນໄປລາວໄດ້ຕາມກົດໝາຍໃນທັນທີ່ ກ່ອນໜ້ານີ້ກໍຄືເມື່ອວັນທີ7 ສິງຫາ ທີ່ຜ່ານມາຄະນະເຈົ້າໜ້າທີ່ຂັ້ນສູງຂອງທາງການລາວ ນຳໂດຍທ່ານພົນຈັດຕະວາ ບົວສ້ຽງຈຳປາພັນ ຮອງຫົວໜ້າກົມໃຫຍ່ເສນາທິການກອງ ທັບປະຊາຊົນລາວກໍໄດ້ເດີນທາງໄປສູນຮອງຮັບຊົ່ວຄາວບ້ານຫ້ວຍນ້ຳຂາວມາແລ້ວເພື່ອ ພົບປະເຈລະຈາກັບບັນດາແກນນຳຂອງຊາວມົ້ງທີ່ພັກອາໃສຢູ່ສູນຮອງຮັບຊົ່ວຄາວດັ່ງກ່າວ ໂດຍມີເປົ້າໝາຍເພື່ອຊັກຊວນໃຫ້ຊາວມົ້ງ ພາກັນສະມັກໃຈເດີນທາງກັບຄືນໄປລາວທັງ ນີ້ໂດຍທ່ານນາຍພົນຈັດຕະວາບົວສ້ຽງໄດ້ໃຫ້ການຢືນຢັນກັບບັນດາແກນນຳຊາວມົ້ງ ວ່າພວກເຂົາເຈົ້າຈະໄດ້ຮັບການເບິ່ງແຍງແລະ ຊ່ວຍເຫຼືອຈາກທາງການລາວເປັນຢ່າງດີ ໃນທຸກໆດ້ານຊຶ່ງລວມທັງຍັງຈະໄດ້ຮັການຄຸ້ມຄອງຄວາມປອດໄພໃນທຸກໆດ້ານ ແລະ ກໍຈະໄດ້ຮັບການລົບລ້າງຄວາມຜິດທີ່ຊາວມົ້ງໄດ້ກະທຳໄວ້ໃນອາດີດ,ຊຶ່ງການເດີນທາງ ພົບປະກັບແກນນຳຊາວມົ້ງໂດຍທ່ານພົນຈັດຕະວາ ບົວສ້ຽງໃນຄັ້ງນີ້ກໍ່ນັບເປັນຄັ້ງທີ່ສອງ ແລ້ວ ໂດຍຄັ້ງທຳອິດໄດ້ມີຂື້ນຊ່ວງເດືອນກຸມພາຫາກແຕ່ວ່າກໍສາມາດຊັກຊວນໃຫ້ຊາວ ມົ້ງໃຫ້ກັບຄືນໄປລາວໄດ້ພຽງບໍ່ເຖິງ 1 000 ຄົນເທົ່ານັ້ນໃນຂະນະທີ່ຍັງຄົງມີຊາວມົ້ງ ເຫລືອຢູ່ຫຼາຍກວ່າ 4 600 ຄົນທີ່ຍັງຄົງພັກອາໃສຢູ່ສູນຮອງຮັບຊົ່ວຄາວບ້ານຫ້ວຍ ນ້ຳຂາວຈົນເຖິງທຸກມື້ນີ້ ຍິ່ງໄປກວ່ານັ້ນກໍຍັງຄົງປາກົດອີກວ່າມີບັນ ດາຊາວມົ້ງສ່ວນຫຼາຍຍັງຄົງບໍ່ຊື່ໝັ້ນການຮັບ ປາກຂອງທ່ານພົນຈັດຕະວາບົວສ້ຽງອີກ ດ້ວຍໂດຍພວກເຂົາເຈົ້າໄດ້ພາກັນຮຽກຮ້ອງ ຂໍໃຫ້ສຳນັກງານຜູ້ລີ້ກໄພແຫ່ງອົງການສະ ຫະປະຊາຊາດຫຼືUNHCR ເຂົ້າໄປມີສ່ວນ ຮ່ວມ ໃນການເບິ່ງແຍງແລະພິຈາລະນາ ເຖິງສະຖານະພາບຂອງຊາວມົ້ງທຸກຄົນດ້ວຍທັງນີ້ກໍເພື່ອຈະໄດ້ໃຈ້ແຍກອອກຈາກກັນລະ ຫວ່າງຊາວມົ້ງທີ່ສາມາດຈະສົ່ງກັບຄືນໄປລາວໄດ້ກັບຊາວມົ້ງທີ່ກັບຄືນໄປລາວບໍ່ໄດ້ ນັ້ນເອງ